Συνολικά 23 άτομα που διαμένουν στη δομή μεταναστών στη Ριτσώνα βρέθηκαν θετικά στον κορονοϊό, όπως ανέφερε ο Νίκος Χαρδαλιάς, σημειώνοντας πως ιχνηλατήθηκαν 63 άτομα. Σημείωσε επίσης, πως οι συνάνθρωποί μας που βρέθηκαν θετικοί στον ιό είναι καλά στην υγεία τους και χωρίς συμπτώματα, ενώ ανέφερε πως όλα τα δείγματα που ελήφθησαν από το προσωπικό ήταν αρνητικά. Ο υφυπουργός Πολιτικής Προστασίας και Διαχείρισης Κρίσεων ανακοίνωσε ότι το κέντρο θα παραμείνει σε καραντίνα για 14 ημέρες.